DOLOŽKA ZLUČITEĽNOSTI
návrhu zákona s právom Európskej únie

1.	Navrhovateľ právneho predpisu: Ministerstvo zdravotníctva Slovenskej republiky

2.	Názov návrhu právneho predpisu: Nariadenie vlády Slovenskej republiky z ... 2018, ktorým sa mení nariadenie vlády Slovenskej republiky č. 777/2004 Z. z., ktorým sa vydáva Zoznam chorôb, pri ktorých sa zdravotné výkony čiastočne uhrádzajú alebo sa neuhrádzajú na základe verejného zdravotného poistenia.

3.	Predmet návrhu právneho predpisu je upravený v práve Európskej únie: 

a)	v primárnom práve, 

Zmluva o fungovaní Európskej únie, článok 192 ods.1

b)	v sekundárnom práve 

Nariadenie Európskeho parlamentu a Rady (EÚ) 2017/852 zo 17. mája 2017 o ortuti a o zrušení nariadenia (ES) č. 1102/2008. 
Gestor: Ministerstvo životného prostredia Slovenskej republiky
	Ministerstvo zdravotníctva Slovenskej republiky

c)	nie je obsiahnutý v judikatúre Súdneho dvora Európskej únie 

4.	Záväzky Slovenskej republiky vo vzťahu k Európskej únii: 

a)	uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení, 

od 1. júla 2018 podľa článku 10 nariadenia Európskeho parlamentu a Rady (EÚ) 2017/852 zo 17. mája 2017 o ortuti a o zrušení nariadenia (ES) č. 1102/2008 nesmú zubní lekári používať zubný amalgám na ošetrenie mliečnych zubov, zubov detí mladších ako 15 rokov a tehotných alebo dojčiacich žien, ak si zdravotný stav alebo zdravotný výkon nevyžaduje použitie amalgámu, čo musí zubný lekár odôvodniť v zdravotnej dokumentácii. Postupne 
od 1. 1. 2019 sa táto úprava bude vzťahovať na všetky vekové skupiny, v prípade potreby ošetrenia, a to tak, že od roku 2030 sa nebude používať na ošetrenie zubov amalgám.   

b)	uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie, 

bezpredmetné

c)	uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav. 

bezpredmetné

5.	Návrh právneho predpisu je zlučiteľný s právom Európskej únie: 

a)	úplne